As oracions finals en francés indican una fin u intención. A proposición subordinada final indica a fin con a que se fa l'acción expresada en a proposición principal.

As subordinadas finals en francés se fan con una conchunción final seguida de subchuntivo (pour que, afin que), con una preposición seguida d'infinitivo (pour, afin de).

Conchunción + subchuntivo
As conchuncions finals van seguidas d'un verbo en modo subchuntivo:
Je te le montrerai pour que tu le voies.
Te l'ensenyaré pa que'l veigas.

A finalidat que se quiere evitar s'expresa con conchuncions finals de crainte que y de peur que indican una finalidat que se quiere evitar.

Ils le leur donnaient quand il était gelé de peur qu' ils ne l'arrachent.
Les lo daban cuan yera chelato pa que no'l rancasen.

Preposición + infinitivo
A finalidat s'expresa con una preposición seguida d'un infinitivo cuan o subchecto gramatical d'a proposición subordinada y o mesmo que o subchecto d'a principal:
Pour ne pas nous étendre, nous montrerons les costumes de basquine et à caleçon.
Pa no fer-nos mas largos, ensenyaremos os trahes de basquinya y calzón.

Atras estructuras y expresions
Un substantivo derivau d'un verbo puede seguir a una preposición indicando finalidat.
Je priai Dieu pour ta conservation.

Una oración de relativo en subchuntivo puede expresar una finalidat:
Tu me mettras au chemin bienheureux, qui me conduisse à l'eternelle vie.
Oracions finals en francés